Diari Oficial de la Generalitat Valenciana


Sumari del DOGV 3892, del 05-12-2000 (2000/9131)

Informació pública del projecte d'urbanització del polígon BOE-1 del pla parcial de platges d'Almardà de Sagunt.
----------------------------------------------------------------------------------------------------------------

### Dades del document

Número de DOGV
:   3892

Data del DOGV
:   05-12-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/9131


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon BOE-1 del pla parcial de platges d'Almardà de Sagunt. [2000/M9131]
  
Mitjançant aquest edicte, li faig saber que, amb data 26 de setembre de 2000, l'alcalde president, en virtut de les atribucions que li confereix la legislació vigent, ha dictat la següent resolució d'alcaldia:
  
«Vist que mitjançant Acord de la Comissió de Goviern de data 3 de setembre de 1996, es procedia a adjudicar al senyor Antonio Gil Estellés, l'encàrrec de redacció del projecte d'urbanització del polígon BOE-1 del pla parcial de platges d'Almardà de Sagunt.
  
Vist que en data 16 de juny de 1998, es presenta projecte d'urbanització del polígon BOE-1 del pla parcial de platges, redactat pel senyor Antonio Gil Estellés, amb un pressupost per a coneixement de l'administració de 77.041.731 pessetes.
  
Vist que mitjançant Acord de la Comissió de Govern de data 1 de març de 1994, es va acordar la subrogació en l'encàrrec de redacció del projecte d'urbanització, apartat electrificació, al senyor Andrés Llopis Juesas.
  
Vist que s'ha emés un informe del projecte esmentat pels serveis tècnics municipals del Departament de Projectes i Obres en data 26 de juny de 1998, amb les següents observacions:
  
No es justifica l'existència de l'esplanada tipus E-2, per la qual cosa a l'inici de les obres s'hauran de fer els oportuns assajos per a verificar aquest supòsit de partida.
  
La còpia facilitada manca de visat col·legial.
  
Vist que en data 26 de juny de 1998, s'emet un informe favorable peel tècnic del Cicle de l'Aigua de la part d'obres de proveïment d'aigua i clavegueram, si bé es considera que per part del tècnic redactor s'hauran d'entregar còpies del projecte visades pel Col·legi Oficial d'Arquitectes.
  
Vist que en data 13 de juliol de 1998, s'emeteren informes per l'enginyer tècnic industrial, dels projectes tècnics referents a instal·lacions d'enllumenat públic redactats pels enginyers tècnics industrials senyors Arcadio Andrés Llopis Juesas i Francisco Ramón Civera Navarré, amb les modificacions de 18 de setembre de 1997, es consideren que amb caràcter general compleixen les condicions acceptables pel que fa a les instal·lacions d'enllumenat públic.
  
Vist que el projecte d'urbanització es va sotmetre a informació pública en el diari Levante de data 24 de novembre de 1999, i en el Diari Oficial de la Generalitat Valenciana número 3.648 de data 20 de desembre de 1999, i es va notificar als titulars cadastrals, en base a les determinacions de l'article 53 de la Llei Reguladora de l'Activitat Urbanística.
  
Vist que els projectes enunciats recullen el desenvolupament de les obres d'urbanització i instal·lacions de la dita unitat d'execució, la qual té consolidats els distints drets de superfície i aprofitament de les parcel·les que l'integren, motiu pel qual és innecessària l'aprovació d'un projecte de reparcel·lació.
  
Vist que mitjançant aquesta resolució es pretén donar un gir a les actuacions que se segueixen, consistents a interrompre els tràmits d'aprovació del projecte d'urbanització, substituint aquests pel del tràmit d'un programa que comprén el dit projecte i la cèdula d'urbanització corresponent, i amb subjecció als tràmits legals que li són d'aplicació en aquest cas. Tot això en nom dels principis d'eficàcia recollits en l'article 3 de la Llei de Règim Jurídic de les Administracions Públiques i del Procediment Administratiu Comú.
  
Vist que en data 21 de setembre de 2000, s'emet un informe per l'arquitecte cap dels serveis tècnics de planejament de la cèdula d'urbanització en el següent sentit:
  
D'acord amb l'article 122 de la Secció B Supòsits de Cèdula:
  
A. 122. Cèdula per a programa.
  
Els programes sols requereixen cèdula d'urbanització en els següents supòsits:
  
A. Que es tracte de municipis d'una població no superior als 5.000 habitants.
  
B. Que l'alternativa tècnica del programa continga una proposta de redelimitació d'unitats d'execució en termes distints que els que disposa el Pla General o no disposada o regulada en les seues determinacions relatives a unitats d'execució, establides en virtut de l'article 22 i concordants d'aquest reglament. La proposta d'ordenació detallada respecta i s'adequa a les determinacions de l'ordenació estructural o anàloga en el Pla General d'Ordenació vigent.
  
La cèdula d'aquest programa seria innecessària per:
  
La proposta d'ordenació detallada, que desenvolupa part del polígon BOE-1, respecta i s'adequa a les determinacions de l'ordenació estructural o anàloga (afecció nul·la a sistemes generals susceptibles d'homologació com a Xarxa Primària de Dotacions Públiques) en el Pla General d'Ordenació vigent.
  
Acomplir-se les determinacions relatives a unitats d'execució, establides en l'article 22 i concordants del Reglament de Planejament, així com la disposició addicional tercera de les normes urbanístiques del Pla General.
  
No obstant això, s'expedeix donada la confrontació amb el domini públic litoral, als efectes de competències concurrents amb altres administracions.
  
Observacions. En referència a aspectes relatius a l'ordenació detallada del pla parcial s'aprecia que el projecte d'urbanització peatonalitza accessos rodats, i viceversa, amb l'agreujant que el peatonal modificat és un accés a la zona dunar, sense servituds.
  
Ha de rectificar-se aquesta circumstància, màximament tenint en compte que es tracta d'una eixida natural d'aigües pluvials cap a la mar.
  
Atés que el programa d'actuació integrada ha d'ajustar-se en el seu tràmit al que disposen els articles 32, 44 i 46 i següents de la Llei Reguladora de l'Activitat Urbanística.
  
Atés que l'article 46.3 de la llei, estableix que els programes d'actuació integrada, hauran de sotmetre's al tràmit d'informació pública, mitjançant un edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i s'avisa de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, caldrà remetre avís amb el seu contingut al domicili fiscal dels qui consten en el cadastre com a titulars de drets afectats per a l'actuació proposada.
  
Es podran presentar alternatives tècniques i al·legacions durant 20 dies, comptats des de l'última publicació de l'edicte. Qualsevol interessat podrà comparéixer en l'Ajuntament de Sagunt, i consultar la documentació que integra la proposta de programa, i projectes que l'acompanyen, així com formular, si escau, al·legacions, o alternatives tècniques en el termini indicat en el paràgraf anterior i en els termes que estableix el punt 4 de l'article 46 de la LRAU.
  
D'altra banda, es fa saber que durant el període de cinc dies, comptats a partir del vencimento del termini anterior, podran presentar-se les propostes juridicoeconòmiques; a no ser que durant els 10 dies d'informació pública alguna persona es comprometera a presentar una alternativa tècnica substancialment distinta a la inicial. En aquest cas la pròrroga es farà constar en l'expedient, anunciant-se al tauler d'anuncis de l'ajuntament i es comunicarà als qui, per desconéixer-la, presente pliques prematurament.
  
L'acte d'obertura de pliques tindrà lloc a les 12.00 hores del dia següent hàbil a la conclusió del termini per a presentar-les, al Departament d'Urbanisme. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint les seues proposicions.
  
A la vista de tot l'anterior resolc:
  
Primer
  
Substituir el tràmit d'aprovació del projecte d'urbanització pel de tràmit d'un programa d'actuació integrada que reculla el dit document així com la cèdula d'urbanització corresponent.
  
Segon
  
Com a conseqüència de l'acord del punt anterior, se sotmet al tràmit d'informació pública, en els termes, la forma i els terminis que es recullen en l'anterior tenint en compte el programa d'actuació integrada comprensiu de projecte d'urbanització del polígon BOE-1, del pla parcial de platges d'Almardà, redactat per l'arquitecte senyor Antonio Gil Estellés, en data de juny de 1998, així com els projectes elèctrics redactats pels enginyers tècnics industrials senyors Arcadio Andrés Llopis Juesas i Francisco Ramón Civera Navarré, dels quals formen part les precisions recollides en els distints informes emesos pels serveis tècnics municipals, el caràcter del qual es recull en aquesta resolució; així com la cèdula d'urbanització.
  
Tercer
  
Les al·legacions presentades en el tràmit d'informació pública del projecte d'urbanització es tindran en compte en la contestació al tràmit d'aprovació d'aquest programa, sense perjudici que puguen complementar-se aquestes o presentar altres de noves, tant pels al·legants com per qualsevol que es considere afectat.